માણસને સંબંધ વગર, બે હ્ય્દય વચ્ચેના સંવાદ વગર ચાલતું નથી. સંબંધ સ્થાપવા માટે બીજો છેડો ન મળે ત્યાં તે પોતાનો છેડો ગમે ત્યાં જોડી દીધા વિના રહી શકતો નથી. માણસ સાથેના સંબંધના છેડા બરાબર મળે નહીં, જીવંત સંપર્ક રહે નહીં ત્યારે કેટલાક માણસો બધા જ સંબંધ દેવોની કે પ્રાણીઓની દુનિયામાં લઈ જાય છે. આમ છતાં તેને જિંદગીમાં કંઈક ખૂટતું લાગે છે. મોટા ભાગે માણસો લાંબા-ટૂંકા અંતરના તમામ સંબંધોના તાર ઝણઝણતા રાખીને હ્ય્દયની ગુંજાશને પૂરેપૂરી પામવા મથતા રહે છે.